CELEX: 32022R0748
Language: lv
Date: 2022-05-16 00:00:00
Title: Padomes Īstenošanas regula (ES) 2022/748 (2022. gada 16. maijs), ar ko īsteno Regulu (ES) 2015/735 par ierobežojošiem pasākumiem saistībā ar situāciju Dienvidsudānā

17.5.2022   
               
               
                  LV
               
               
                  Eiropas Savienības Oficiālais Vēstnesis
               
               
                  L 138/1
               
            
         PADOMES ĪSTENOŠANAS REGULA (ES) 2022/748
         (2022. gada 16. maijs),
         ar ko īsteno Regulu (ES) 2015/735 par ierobežojošiem pasākumiem saistībā ar situāciju Dienvidsudānā
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību,
         ņemot vērā Padomes Regulu (ES) 2015/735 (2015. gada 7. maijs) par ierobežojošiem pasākumiem saistībā ar situāciju Dienvidsudānā un ar ko atceļ Regulu (ES) Nr. 748/2014 (1) un jo īpaši tās 22. panta 4. punktu,
         ņemot vērā Savienības Augstā pārstāvja ārlietās un drošības politikas jautājumos priekšlikumu,
         tā kā:
         
                     (1)
                  
                  
                     Padome 2015. gada 7. maijā pieņēma Regulu (ES) 2015/735.
                  
               
                     (2)
                  
                  
                     Saskaņā ar Regulas (ES) 2015/735 22. panta 4. punktu Padome ir pārskatījusi minētās regulas II pielikumā izklāstīto sarakstu ar personām, kurām piemēro ierobežojošos pasākumus.
                  
               
                     (3)
                  
                  
                     Padome ir secinājusi, ka ierobežojošie pasākumi pret vienu personu, kas iekļauta Regulas (ES) 2015/735 II pielikumā, būtu jāsaglabā un ka ieraksts par minēto personu būtu jāatjaunina un jāpārnumurē.
                  
               
                     (4)
                  
                  
                     Tāpēc būtu attiecīgi jāgroza Regula (ES) 2015/735,
                  
               IR PIEŅĒMUSI ŠO REGULU.
         
            1. pants
            Regulas (ES) 2015/735 II pielikumu groza tā, kā izklāstīts šīs regulas pielikumā.
         
         
            2. pants
            Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2022. gada 16. maijā
            
               
                  Padomes vārdā –
               
               
                  priekšsēdētājs
               
               J. BORRELL FONTELLES
            
         
         
            (1)  OV L 117, 8.5.2015., 13. lpp.
         
      
      
         
            PIELIKUMS
            Regulas (ES) 2015/735 II pielikumā tabulu aizstāj ar šādu:
            
               
                            
                        
                        
                           “Vārds
                        
                        
                           Identifikācijas informācija
                        
                        
                           Pamatojums
                        
                        
                           Sarakstā iekļaušanas datums
                        
                     
                           1.
                        
                        
                           Michael MAKUEI LUETH
                        
                        
                           Dzimšanas datums: 1947. gads
                           Dzimšanas vieta: Bor, Sudāna (tagad Dienvidsudāna)
                           Dzimums: vīrietis
                        
                        
                           
                              Michael Makuei Lueth kopš 2013. gada ir ieņēmis informācijas un apraides ministra amatu un turpina ieņemt šo amatu nacionālās vienotības pārejas valdībā. Viņš bija arī valdības delegācijas runaspersona Starpvaldību attīstības iestādes miera sarunās laikposmā no 2014. līdz 2015. gadam un no 2016. līdz 2018. gadam.
                           
                              Makuei ir traucējis politiskajam procesam Dienvidsudānā, jo īpaši ar naidu kurinošiem publiskiem izteikumiem traucējot īstenot 2015. gada augusta Nolīgumu par Dienvidsudānas konflikta atrisināšanu (ARCSS) (2018. gada septembrī aizstāts ar “Atjaunoto ARCSS” (R-ARCSS)), traucējot strādāt ARCSS Apvienotās uzraudzības izvērtēšanas komitejai (JMEC, kas ar R-ARCSS pārdēvēta par “Atjaunoto JMEC”) un traucējot izveidot ARCSS pārejas laika tiesu varas iestādes, kuru izveide arī ir paredzēta R-ARCSS. Viņš arī ir kavējis Apvienoto Nāciju Organizācijas Reģionālās aizsardzības spēku operācijas.
                           
                              Makuei ir atbildīgs arī par smagiem cilvēktiesību pārkāpumiem, tostarp par vārda brīvības ierobežojumiem.
                        
                        
                           3.2.2018.”